
COD DE CONDUITA ETICA

al

S.S.I.F. ACTIVE INTERNATIONAL S.A.

Misiunea firmei Active International S.A.

Misiunea Active International este aceea de a pune la dispozitia clientilor flexibilitatea, seriozitatea, transparenta societatii si politica investitionala, prudenta experienta, traditia, profesionalismul in scopul de a oferi un management eficient al resurselor proprii, prin plasamente financiare diversificate.

Obiectivul major al societatii este profitabilitatea afacerii pe care dorim sa-l atingem fara a ne abate de la respectarea valorilor companiei noastre. 

I Introducere -Scopul Codului de Etica

Prezentul cod de conduita etica defineste idealurile, valorile, principiile si normele morale pe care angajatii si colaboratorii Active International consimt să le respecte şi să la aplice în activitatea desfasurata in cadrul societatii. Implementarea codului de etica in cadrul companiei este utila pentru promovarea unei conduite profesionale etice, si evitarea aparitiei unor situatii care ar putea afecta reputatia companiei. 
Codul de conduita etica prezintă valorile fundamentale pe care trebuie sa ni le insusim si sa le respectam. Este necesar sa ne asiguram ca activitatile zilnice desfasurate in cadrul societatii, convingerile noastre concorda cu valorile companiei, cu obiectivele acesteia. 

Acest cod nu contine răspunsuri la toate problemele care ne preocupă în domeniu sau care pot aparea. Vom rezolva dilemele etice prin aplicare principiilor trasate de prezentul cod si prin judecarea corecta si obiectiva a situatiilor de fapt. 
Existenta unui cod de etica protejeaza compania si salariatii onesti de comportamente necinstite sau oportuniste, intrucat persoanele care nu adera la valorile companiei si incalca prevederile codului de etica  nu sunt bine venite in cadrul acesteia.  
II Aplicarea Codului de Conduita Etica

Codul de conduita etica se aplica tuturor angajatilor societatii, indiferent de functia ocupata de catre acestia. Fiecare angajat trebuie sa cunoasca si sa actioneze in conformitate cu prevederile acestui cod.

Managerii trebuie sa fie modelul de comportament etic care sa inspire angajatii la aderarea si respectarea valorilor si a codului de etica.

III Linia de etică 

Pentru orice intrebari, probleme cu conotatii etice, informatii, nelamuriri  legate de prezentul cod puteti contacta ofiterul de etica la numărul de telefon : 307 60 20 int 213, de luni până vineri, între orele 9:00 – 18:00 sau pe e-mail: andreea.nedea@active.ro. 

IV Valorile fundamentale ale companiei Active International 

VALORILE MORALE

Integritatea –suntem un colectiv cu o conduita onesta. 

Loialitatea-suntem devotati companiei si clientilor nostrii in scopul indeplinirii obiectivelor asumate atat in nume personal cat si in numele companiei.

Responsabilitatea- ne asumam responsabilitatea pentru activitatile intreprinse de noi, si suntem gata sa suportam consecintele acestora. 

Respectul legii- respectam prevederile legale si nu ne abatem de la acestea. Incalcarea legii este nepermisa.

Echitate-atat angajatii societatii cat si clientii sunt  tratati impartial, corect si echitabil. 

VALORILE PROFESIONALE 

Satisfactia clientilor - folosim toate resursele pentru atingerea unui standard ridicat de calitate a serviciilor prestate, pentru satisfacerea cerintelor clientilor si castigarea loialitatii acestora.


Experienta si competenta - ne bazam pe o buna judecata profesionala asigurata de 
experienta si valoarea angajatilor nostrii.


Traditie – Active International este membru fondator al Bursei de Valori Bucuresti, avand peste un deceniu de experienta, am dobandit traditie pentru ca noi credem in continuitatea valorilor noastre.


Spirit de echipa – comunicam, conlucram si reusim impreuna. 

V Norme de conduita in cadrul societatii 

5.1 Utilizarea proprietatilor si a resurselor societatii

Bunurile si resursele apartinând societatii trebuie utilizate in vederea indeplinirii obiectivelor companiei, exclusiv de cãtre personalul desemnat pentru aceasta, cu responsabilitate si eficienta.

Proprietatile si resursele societãtii nu pot fi folosite în interesul personal al angajatilor fara acordul managementului societatii. Utilizarea activelor companiei în interes personal, fãra aprobare, sau înstrainarea acestora, reprezinta abateri grave, care atrag sanctiuni disciplinare, administrative sau penale, dupa caz.

Bunurile si resursele companiei nu pot fi folosite în nici un caz în scopuri ilegale.
5.2 Solicitarea, oferirea si acceptarea unor avantaje.

Politica societatii este de a nu permite angajatilor sa solicite sau sa accepte avantaje, bunuri sau servicii, de la clienti, furnizori sau orice alte persoane cu care intra în contact ca urmare a îndeplinirii sarcinilor de serviciu.

Solicitarea sau acceptarea unor avantaje de catre un angajat ca urmare a functiei detinute sau atributiilor sale la locul de munca, reprezinta în sine o infractiune. Conducerea firmei va depune eforturi pentru a descoperi si a sesiza organelor în drept orice încalcare a legii. Chiar daca fapta nu întruneste toate caracteristicile unei infractiuni, reprezinta totusi o încalcare grava a normelor de conduita si va fi sanctionata.

In situatii de reciprocitate, atunci cand refuzul poate fi considerat o impolitete angajatii firmei pot accepta daruri sau gratuitati cu o valoare mica (in general sub 10 EURO). Acceptarea unor astfel de cadouri nu trebuie sa fie legata de exercitarea normala a atributiilor de serviciu si impune angajatilor aceeasi atitudine profesionista si integra.

In cazul în care exista dubii daca este corect a accepta un anumit cadou sau serviciu gratuit, angajatul trebuie sa ceara aprobarea sefului ierarhic, întotdeauna înainte de a-l primi.

Angajatii nu trebuie sa ofere in numele societatii lucruri de valoare unor functionari publici, clienti, parteneri de afaceri.  
Sunt permise oferirea catre partenerii de afaceri, functionarii publici, clienti ai societatii a unor atentii  de valoare modica cu diverse ocazii ( sarbatori, etc.) cu acordul conducerii societatii.

5.3 Conduita angajatilor

Toate activitatile din cadrul companiei trebuie sa fie prestate intr-un mod profesional si in conformitate cu prezentul cod, procedurile interne ale societatii si prevederile legale in vigoare. 

Angajatii trebuie sa se comporte intr-un mod civilizat, sa manifeste respect in relatiile  

cu  superiorii,  colegii,  subordonatii  cat  si cu clientii societatii, in vederea desfasurarii 

activitatilor zilnice intr-un climat favorabil. 

Nu sunt tolerate  abuzurile, amenintarile, intimidarea sau hartuirea fizica sau verbala.

Atunci cand exista o divergenta de opinii, o disensiune intre 2 sau mai multi angajati ai companiei, pentru a nu degenera situatia intr-un conflict, este indicat ca persoanele respective sa dea dovada de maturitate, sa discute deschis, sa analizeze problema, sa-i determine cauzele si sa gaseasca impreuna o modalitate de solutionare a acesteia. Principala premisa de la care pornim este aceea ca fundamental avem aceleasi obiective si ca trebuie sa gasim impreuna caile, resursele sau formele prin care le putem atinge.

In cazul in care persoanele implicate nu gasesc o cale amiabila de rezolvare, sau doresc o opinie impartiala cu privire la respectiva problema se vor adresa ofiterului de etica al companiei. Este bine ca orice problema apare in relatiile de serviciu intre angajati sa fie analizata si rezolvata cu calm si seriozitate, in scopul prevenirii situatiilor tensionate la locul de munca. 

In solutionarea problemelor trebuie sa avem o atitudine deschisa, matura, sa fim capabili sa ne evaluam pe noi insine si sa ne asumam propriile erori.
Angajaţii vor evita prin propriul comportament, atat in timpul serviciului cat si in afara orelor de program  să aducă prejudicii imaginii companiei.

Un comportament în afara orelor de program care afecteaza performantele în serviciu ale angajatului este inacceptabil.

5.4 Responsabilitatea conducerii societatii 

Conducerea Active International trebuie sa respecte valorile si politicile companiei si sa coordoneze activitatea societatii in conformitate cu acestea.  

Managerii trebuie sa fie model de comportament etic si sa promoveze un climat organizational in care valorile, politicile si standardele de etica ale companiei sa fie cunoscute si respectate.

In cadrul societatii canalele de comunicare sunt deschise, atat dinspre management catre angajati cat si dinspre angajati catre management, comunicarea fiind bazata pe incredere si respect reciproc intre angajatii societatii de la toate nivelurile ierarhice.

5.5 Practici privind angajarea si angajatii

Active International respecta legislatia muncii, utilizeaza practici corecte la angajare, incluzând şi interzicerea oricãror forme de discriminare de orice fel.

Societatea ofera un tratament corect, tuturor angajaţilor sai si asigura acestora suport pentru imbunatatirea pregatirii profesionale.

Active International asigura un mediu propice lucrului in echipa si promoveaza valorile.

Remunerarea  muncii  se  face  in  raport  cu  specificul  locului de munca si depinde de 

performantele  individuale ale  angajatului, dar si de performanta  generala a societatii.

Deciziile cu privire la angajare, promovare se iau exclusiv in avantajul  societatii, pe baza pregatirii profesionale, realizarilor, conduitei individuale, cu respectarea legislatiei in vigoare.

Societatea respecta confidentialitatea datelor personale ale angajatilor si ale salariilor acestora. Este interzisa dezvãluirea datelor referitoare la angajaţi unei persoane care nu are nevoie de acestea pentru derularea activitãţii profesionale, sau unei institutii care nu are autoritatea necesara sau consimţãmântul acestora.

Angajatii societatii nu pot fi obligati sa incalce legea, valorile, politicile firmei sau prezentul Cod de etica.

5.6 Confidentialitatea  informatiilor

Se considera a fi confidentiale datele si informatiile care nu sunt publice, cum ar fi               (informatiile privilegiate, datele si informatiile provenite de la clienti, datele referitoare la tranzactiile efectuate prin intermediul Active International S.A. datele financiare ale societatii, informatii privind datele personale ale angajatilor si orice alte informatii care sunt utile societatii si a caror cunoastere ar aduce avantaje unor terti (clienti, concurenti, etc) sau care ar putea aduce prejudicii societatii si partenerilor ei de afaceri.

Avand in vedere statutul nostru de societate de servicii de investitii financiare avem prevederi legale specifice referitoare la confidentialitatea informatiilor, pe care trebuie sa le respectam cu strictete. 

Informatiile confidentiale sunt proprietatea companiei si nu pot fi divulgate persoanelor din afara companiei. Salariatilor care au acces la informatii confidentiale, le este interzis sa permita accesul persoanelor din afara companiei la orice date sau materiale care nu sunt destinate pentru uz public, fara a avea acordul managementului.
Este interzisa utilizarea informatiilor confidentiale de catre angajatii societatii care au luat cunostiinta despre acestea, in interes personal, direct sau indirect. Informatiile detinute ca urmare a desfasurarii sarcinilor de serviciu se vor utiliza de catre angajatii societatii numai in scopul indeplinirii acestora.

Departamentele de specialitate şi personalul implicat in prestarea serviciilor de investitii financiare au obligatia să păstreze confidenţialitatea oricărei informaţii de care iau cunoştinţă în cursul activităţii, în special informaţiile care nu au devenit încă publice şi care ar putea influenţa preţul de tranzacţionare pe piaţă.

In   relatiile   cu   clientii   informatiile   legate   de  identitatea,  tranzactiile  si conturile    

acestora   sunt  confidentiale,  cu   exceptia  cazului   in  care  astfel  de  informatii sunt 

solicitate  de institutii / autoritati publice  abilitate  de lege  in acest sens  si/sau institutii ale pietei de capital (CNVM, BVB, Asociatia Brokerilor, Depozitarul Central, etc.).

In scopul asigurarii confidentialitatii informatiilor stocate, a fişierelor şi bazelor de date sunt alocate parole si coduri de acces personale pentru salariatii societatii care utilizeaza bazele de date si pentru personalul din conducere, care asigura confidentialitatea informatiilor.  

Multiplicarea/copierea unor documente/fisiere care conţin date confidentiale se efectuează de către angajaţii care au acces la aceste informaţii, numai in scopul desfasurarii activitatii curente sau la solicitarea expresa a autoritatilor abilitate.

Angajatii nu vor lasa nesupravegheate, pe birou documente sau alte date si informatii confidentiale. Compania realizeaza periodic teste privind respectarea politicii “biroului curat”.

Primirea clientilor si partenerilor de afaceri se face in spatii special amenajate, care nu permit accesul la posturile de lucru unde sunt utilizate informatii confidentiale

Persoanele din afara entitatii, vor fi insotite pe intreaga durata a vizitei, de catre un salariat, (agentul pentru servicii de investitii financiare, atunci cand este vorba de clienti ai societatii) care are obligatia de a nu permite vizitatorului sa ajunga în locuri în care se afla informatii confidentiale.
5.7 Conflictul de interese

Conflictul de interese intervine atunci cand persoana care exercită o funcţie de autoritate, ar putea fi influenţata in adoptarea unei decizii personale sau in îndeplinirea

 cu obiectivitate a atribuţiilor ce îi revin, de un interes material personal, direct sau indirect. 

Un interes material este considerat personal, dacă se referă la averea, afacerea sau interesele afiliatilor persoanei care detine autoritatea (prin afiliati intelegem soţul/soţia, rudele şi afinii până la gradul al IV-lea inclusiv. )

Interesul material reprezinta castigul potential pe care il poate avea o persoana.

Conflictul de interese poate interveni in situatia in care persoana cu autoritate :

a) este parte a unui contract cu societatea, altul decat contractul de munca fara autorizarea managementului companiei;

b) colaboreaza in interes personal cu partenerii de afaceri ai societatii : clienti, proprietari, furnizori;

c) se angajeaza concomitent ori colaboreaza in interes personal, direct sau prin prepusi, in domeniu in care activeaza societatea 
d) imprumuta de la, sau da cu imprumut bani la, persoane / organizatii cu care societatea are legaturi de afaceri, cu exceptia creditelor bancare;

e) ofera consultanta unor terti pe domeniul in care lucreaza pentru societate in interes personal si fara autorizarea managementului companiei;

f) coordoneaza direct sau indirect un membru al familiei;

g) are un interes material cu o persoană care este parte într-una dintre situatiile de mai sus;

[image: image1.png]Orice persoana care are ori crede ca ar putea avea un conflict de interese, va informa 
în scris ofiterul de etica al societatii, in legatura cu natura şi întinderea interesului sau relaţiei sale materiale.

Persoana  care  are  un  interes material personal intr-o problema nu va participa  direct sau prin reprezentanti la dezbaterile asupra problemei in care are un conflict de interese şi se va abţine de la a participa sau de a influenta decizia privind aceasta situatie.

Angajatii societatii trebuie sa respecte politica privind conflictul de interese.
5.8 Relatiile cu clientii

Active International S.A. îsi bazeaza relatiile cu clientii pe practici legale, eficiente si corecte.

Construim relatii pe termen lung cu clientii demonstrandu-ne valoarea si integritatea.
Pentru aceasta agentii Active International trebuie sa cunoasca foarte bine serviciile pe care societatea le ofera si in mod special avantajele si beneficiile relevante pentru fiecare client.

Agentii pentru servicii de investitii financiare, agentii de bursa trebuie sa cunoasca si sa respecte procedurile si politicile specifice pentru prestarea serviciilor de investitii financiare. 

Agentilor le este interzis sa trateze clientii in mod preferential, favorizandu-i pe unii in detrimentul celorlalti, pe criterii de prietenie, simpatie, etc. Acestia trebuie sa acorde tratament egal tuturor clientilor si sa respecte regulile cu strictete.

In mod obisnuit clientii vin la sediul societatii, sau la sediile secundare. Este permis ca agentul sa se deplaseze la sediul clientului sau sa se intalneasca informal in oras cu clientul si sa consolideze relatia cu clientul pe baza de reciprocitate. Fiecare intalnire va fi urmata de un raport care sa asigure trasabilitatea in relatia cu clientul. Ca urmare a  acestor intalniri agentul nu trebuie sa aiba un comportament care sa ii afecteze impartialitatea si sa il favorizeze pe clientul respectiv. 
In relatiile cu clientii agentii Active International SA trebuie sa dea dovada de  tact si profesionalism. 
Angajatii societatii vor actiona in confomitate cu prevederile prezentului cod si ale legislatiei in vigoare in relatiile cu clientii si nu vor incerca sa obtina avantaje prin utilizarea informatiilor confidentiale de care iau cunostiinta.

Angajatii vor promova valorile si codul de etica al Active International in relatiile cu clientii, invocand ori de cate ori este nevoie prevederile codului de etica si standardele profesionale ale companiei.

In cazul in care agentul de prestari servicii de investitii financiare primeste de la client reclamatii in legatura cu activitatea sa, acesta este obligat sa aduca la cunostiinta reprezentantului Compartimentului de Control intern respectiva reclamatie.

5.9 Relatiile cu partenerii de afaceri

Active International isi deruleaza relatiile contractuale utilizand practicile de afaceri oneste si legale.

Active International promoveaza concurenta deschisa si cinstita.

Respectam intotdeauna drepturile partenerilor de afaceri, competitorilor si sa-i tratam intr-un mod corect. 

Este interzisa obtinerea unui avantaj prin intermediul manipularii, tainuirii, abuzului de informatii privilegiate.

Este interzisa prezentarea incompleta a unor fapte materiale, sau orice alta practica incorecta de afaceri.
5.10 Relatiile în raport cu comunitatea


Active International poate sprijini activitãtile locale de interes general în limita posibilitatilor.
Sponsorizãrile si donatiile se aproba de catre conducerea societatii în limita sumelor prevãzute în bugetul de venituri si cheltuieli. 

Angajatii pot face parte din formatiuni politice care nu sunt ilegale, în conditiile în care activitãtile lor politice nu le afecteaza performanta profesionala si nu fac propaganda la locul de muncã.

VI Prevenirea spalarii banilor si a finantarii actelor de terorism

Spalarea de bani este fatala oricarei afaceri care presupune investitii de capital, fluxuri financiare si credibilitate internationala. 

Angajatii societatii au datoria sa fie la curent cu prevederile legale si cu normele interne referitoare la prevenirea spalarii banilor precum si cu recomandarile Oficiului National de Prevenire si Combatere a Spalarii Banilor.

Agentii pentru prestari servicii de investitii financiare sau salariatii din cadrul departamentului Contabilitate, dupa caz, vor notifica in scris persoanei responsabile in relatia cu Oficiul pentru Prevenirea si Combaterea Spalarii Banilor din cadrul societatii urmatoarele situatii:
1.suspecteaza  că o tranzactie are ca scop spălarea banilor sau finanţarea actelor de terorism. Persoana responsabila in relatia cu Oficiul pentru Prevenirea si Combaterea Spalarii Banilor va  evalua tranzacţia şi o va raporta dacă este cazul către Oficiul  Naţional de Prevenire şi Combatere a Spălării Banilor şi CNVM, după informarea presedintelui societatii.

2.transferurile externe în şi din conturi pentru sume a căror limită minimă este echivalentul în lei a 10.000 euro. Persoana responsabila in relatia cu Oficiul pentru Prevenirea si Combaterea Spalarii Banilor, trebuie să raporteze aceste tranzactii în cel mult 24 de ore către Oficiul Naţional de Prevenire şi Combatere a Spălării Banilor şi CNVM, după informarea presedintelui societatiii.     

3.daca se constata faptul ca o operaţiune sau mai multe operaţiuni care au fost efectuate 

în contul unui client prezintă indicii de anomalie pentru activitatea acestui client : în achiziţionarea/ vânzarea de valori mobiliare atunci când aceste operaţiuni nu sunt in concordanţă cu activitatea obişnuită a clientului şi cu situaţia financiară cunoscută de către societate.

Vigilenta permanenta este cea mai buna forma de a preveni asemenea operatiuni.

Persoana responsabila in relatia cu Oficiul pentru Prevenirea si Combaterea Spalarii Banilor va sesiza de îndată Oficiul, dacă există suspiciuni că abaterile de la normalitate au ca scop spălarea banilor sau finanţarea actelor de terorism. 

VII Respectarea normelor de conduita prevazute in codul de conduita etica

Fiecare angajat Active International are datoria de a cunoaste, si respecta codul de conduita etica al societatii. Orice probleme legate de impunerea si respectarea normelor de conduita, inclusiv initiativele privind completarea si/sau modificarea normelor de conduita cuprinse in prezentul cod, vor fi prezentate ofiterului de etica, care va analiza problemele si le va inainta managementului in scris, care le va analiza si va emite decizii. Angajatul care sesizeaza o astfel de problema va fi informat de ofiterul de etica cu privire la modul de solutionare a sesizarii sale. In cazul in care exista o problema de interpretare si/sau de aplicare, a codului de conduita etica angajatul va solicita lamuriri de la ofiterul de etica al companiei.

Societatea nu tolereaza actele ilegale, imorale. Incalcarea normelor de conduita va fi sanctionata disciplinar, cu respectarea prevederilor Codului Muncii si ale Codului de Etica. Nu se acorda sprijin angajatilor care au încãlcat legea. Toate cazurile în care abaterile pot constitui caz penal vor fi raportate autoritãtilor în drept.

Este datoria oricãrui angajat al societãtii de a raporta în scris, sefului ierarhic sau Presedintelui si ofiterului de etica atunci când are informatii sau motive întemeiate care indica existenta unor cazuri de frauda sau a altor forme de încãlcare a normelor de conduita. Omisiunea de a informa ofiterul de etica, atunci cand angajatul are cunostinta despre existenta unor asemenea situatii reprezinta o incalcare a normelor de conduita, si va fi sanctionata, dupa caz.
La randul sau ofiterul de etica va analiza cazul, va determina modul de actiune potrivit, incluzand coordonarea unei investigatii. In functie de circumstante, ofiterul de etica poate intocmi mai departe rapoarte catre  manageri, consiliul de administratie, auditori interni.

Orice angajat care prezinta cu buna credinta o problema legata de o posibila incalcare a legii, regulamentelor sau politicii societatii sau orice comportament suspect ca fiind ilegal sau neetic, va fi protejat impotriva oricaror tentative de sanctionare/represalii.

Fiecare angajat trebuie sa se consulte cu ofiterul de etica asupra oricaror probleme pe care le considera ca se incadreaza in sfera institutiei ofiterului de etica.

 Cum semnalam o problema legata de incalcarea normelor de conduita etica 

Ideea prezentãrii unei probleme care va preocupa nu consta în crearea de necazuri unui coleg, ci în protejarea dumneavoastra, a celorlalti colegi sau a companiei de pericolele potenţiale. In cazul in care nu semnalati o problema cu implicatii pe linie de etica, aceasta poate genera inrautatirea climatului de lucru, afectarea pozitiei companiei noastre, pierderea încrederii în companie din partea clienţilor, a acţionarilor şi a autoritãţilor.

Daca aveţi vreo întrebare sau preocupare legata de ceea ce reprezinta atitudine etica  sau daca aveti de semnalat un aspect legat de incalcarea normelor de conduita etica,  discutaţi imediat cu ofiterul de etica al companiei. 

Daca nu sunteti sigur asupra conduitei pe care trebuie s-o adoptati intr-o anumita situatie, solicitati sa fiti indrumat inainte de a actiona.
Puteţi semnala problema ofiterului de etica, verbal (direct sau prin telefon) sau în scris (prin adresa sau prin e-mail). Esenţial este sa prezentati situatia, sa puneţi întrebãri şi sa obţineţi rãspunsuri. Prezentati problema într-o maniera deschisã, astfel încât aceasta sa poata fi rezolvatã rapid, prevenindu-se astfel probleme mai grave. Daca este posibil, ofiterul de etica se va pronunta pe loc asupra respectivei probleme iar daca este o problema mai complexa care trebuie investigata va efectua cercetarile necesare si va informa persoana care a semnalat problema asupra rezultatelor investigatiei. Identitatea persoanei care a semnalat problema va fi pastrata confidentiala, daca aceasta solicita.

Intocmirea de rapoarte false este interzisa si va fi sanctionata.

ANGAJAMENTUL NOSTRU

In calitate de angajat al Active International S.A. ma oblig :

· Sa ma conformez standardelor de practica profesionala si de comportare personala, inclusiv prin actualizarea continua a cunostintelor, prin imbunatatirea permanenta a deprinderilor si abilitatilor mele;

· Sa sprijin obiectivele generale ACTIVE INTERNATIONAL S.A. si obiectivele specifice departamentului meu;

· Sa lucrez in spiritul colegialitatii, tratand in mod corect si echitabil toti angajatii;

· Sa-mi imbunatatesc capacitatea personala de a-i intelege si respecta pe ceilalti;

· Sa fiu loial ACTIVE INTERNATIONAL S.A.; 

· Sa insuflu colegilor si comunitatii incredere fata de activitatea si intentiile ACTIVE INTERNATIONAL S.A.;

· Sa pastrez confidentialitatea informatiilor pe care le detin sau la care am acces;

· Sa respect toate legile, regulamentele si procedurile referitoare la activitatea mea;

· Sa ma abtin de la utilizarea pozitiei mele pentru a obtine privilegii speciale, castiguri sau beneficii personale, necuvenite;

· Sa garantez prin activitatea mea satisfactia clientilor pentru serviciile oferite, 

Data: __________

Nume: _________________

Prenume:_______________

